A Fehér Gyűrű Közhasznú Egyesület 1989 óta működik a nyugat-európai áldozatvédő szervezetek mintájára és 1992 óta tagja az Európai Áldozatvédő Szervezetnek (Victim Support Eorope), ahová a kelet-európai országok közül elsőként kapott meghívást. 1993. február 22-én az egyesület kezdeményezte és rendezte meg Magyarországon először az „Áldozatok Napját”, melyet azóta is ezen a napon tartanak.

A 23 éves működés alatt 45.334 áldozat kereste fel irodáinkat. A díjtalan jogsegélyszolgálatot és egyéb segítséget 29.094 fő vette igénybe. 6.440 fő részére, akik bűncselekményt követően kerültek szorult anyagi helyzetbe az Egyesület 195.610.937 Ft értékben adott segélyt.

A külföldieknek nyújtott támogatás mértéke sem elhanyagolható: 2002-től országosan 4340 külföldi állampolgár fordult segítségért az egyesület irodáihoz, 2.069 fő sértett kapott támogatást 44.252.410.-Ft értékben és 91 külföldi részére biztosított 196 vendégéjszakát étkezéssel.

Jelenleg 8 iroda működik vidéken és egy Budapesten. A korábbi évekhez képest az egyesület komoly anyagi krízishelyzetbe került a támogatások csökkenése miatt.

**Kérjük, segítse egész évben anyagiakkal egyesületünket, hogy másokon is segíthessünk, mert lehet Ön is áldozat!**

Kérjük, támogassa Egyesületünket adója 1%-ával! Adószám: 19012212-2-41

Számlaszám: K&H 10200940-21512355-00000000

2013 februárjában a FEHÉR GYŰRŰ Közhasznú Egyesület megkezdte a TÁMOP-5,6.1/C-11/1 számú projekt megvalósítását, mely egy komplex szakmai program az áldozatsegítés jegyében.

„Az áldozattá válás megelőzése, áldozatsegítés” projekt a két éves időtartam alatt három fő célt kíván megvalósítani a bűncselekmények megelőzése és az áldozatok segítése érdekében:

* Segítségnyújtás az áldozatok részére, az áldozattá válás megelőzése és bűnmegelőzés
* Az egyesület ismertségének növelése, hogy szolgáltatásai eljussanak a rászorulókhoz
* Közös szakmai protokoll kialakítása az ezen területen tevékenykedő állami és civil szervezetek együttműködéséhez

Sajtóközlemény

**A Fehér Gyűrű országosan működő civil szervezet, mely minden rászoruló áldozatának – bármely bűncselekmény típus esetén – segítséget nyújt. Ingyenes jogsegélyt, pszichológiai tanácsadást és anyagi hozzájárulást is igénybe vehetnek a hozzájuk fordulók.**